**Høringssvar Budget 2025-28**

*Bestyrelsen for Dagplejen i Dagtilbudsområde Nord tilslutter sig høringssvar fra MED-udvalget og Fællesråd i Dagtilbudsområde Nord.*

*Resumé*

*Bestyrelsen er i forhold til pkt. 45 i råderumskataloget bekymrede for en forringelse af Dagplejen Område Nord i forbindelse med ændring af områdestruktur fra 3 til 2 områder. Område Nord har et særligt samarbejde med områdets institutioner. Herunder faglighed – gæsteplaceringer og legestuer.*

*Bestyrelsen bifalder anbefalingen af at Kumult indsatsen forsætte*

*Bestyrelsen ser desuden med stor bekymring på den yderligere omstrukturering der er lagt op til for dagplejen og ser ikke denne del af forslaget som færdigudarbejdet.*

**Høringssvar:**

I Dagtilbudsområde Nord, er der et særligt samarbejde med områdets dagtilbud.

Vi er sammen om gæsteplacering i områdets vuggestuer. 16 dagplejere fordelt på 5 vuggestuer, samt Raklev Børnehave, når børnene som er opskrevet hertil fylder 2½ år.

Dette sikrer stabile gæsteplaceringer ved dagplejeres fravær - samme sted hver gang, og dermed ikke placering forskellige steder fra gang til gang. Gæsteplejebudgettet kan overholdes, da beløbene er udlagt til de enkelte institutioner. Dette opleves trygt for både forældre og børn. Der er et fagligt internt samarbejde i hele området, som gavner den faglige kvalitet, i såvel dagpleje som gæsteplejen. Dagplejere har besøgsordninger med de forskellige institutioner, samt inviteres til arrangementer.

Dette er unikt for Område Nord, da andre områder ikke har samme muligheder, da geografi og antal af vuggestuer ikke er tilsvarende.

Ved ændring af antal områder, kan vi frygte at muligheden for denne særlige organisering går tabt.

De 3 områder har forskellig sammensætning og geografiske muligheder.

heldagslegestuer finder sted hver uge i lokaler i Raklev Børnehave samt Område Nords bygning på Bredekildevej, hvilket kan undermineres ved ændring af områder.

Forældrebestyrelsen anbefaler at de 3 dagplejeområder opretholdes.

Dagplejens bestyrelse bifalder fortsættelse af Kumultindsatsen. Det har stor værdi for trivsel og udvikling af det enkelte barn.

Forældrebestyrelsen undres desuden over, at en omstrukturering af dagplejen til en områdechef og en områdeleder, kun står som en service forringelse men ikke er behandlet som en del af forslaget eller hvad potentialet er. Vi ser derfor ikke et argument for at beslutte denne service forringelse. Vi ser en stor risiko for at den pædagogisk ledelse bliver for fjern fra virkeligheden hvis samtlige dagplejere skal ligge under en enkelt områdeleder, samt at opgaver fra områdelederen vil blive skubbet ud til dagplejelederen, som derfor får mindre tid til at levere kerneydelsen.

Med venlig hilsen

Jakob Koba Risager (formand)

Zabine Dong (næstformand)

Gitte Sonne (medarbejderrepræsentant)

Dorte Trebbien (afdelingsleder og sekretær)